Harmonogram prijímacieho konania na stredné školy v školskom roku 2019/2020

1. Predkladanie prihlášok

Rodič predkladá prihlášku žiaka riaditeľovi ZŠ:

* na talentové skúšky do 20.2.2020 (štvrtok),
* na ostatné skúšky do 10.4.2020 (piatok).

*Poznámka: Veľkonočné prázdniny sú od 09.04.2020do 14.04.2020.*

Prihláška musí byť podpísaná:

a/ rodičom,

b/ žiakom,

c/ potvrdená pediatrom, v prípade potreby odborným lekárom.

*Poznámka: K niektorým prihláškam je potrebné priložiť potvrdenie o zdravotnom stave na osobitnom tlačive (PaSA, SOŠ lesnícka).*

1. Odosielanie prihlášok

Škola posiela prihlášky žiakov hromadne doporučeným spôsobom:

* na školy s talentovými skúškami do 28.2.2020 (piatok),
* na ostatné školy (vrátane 8-ročných gymnázií) do 20.4.2020 (pondelok).

*Ak uchádzač podáva prihlášku na štúdium v študijnom odbore alebo v učebnom odbore, v ktorom sa odborné vzdelávanie a príprava poskytuje v systéme duálneho vzdelávania, pripojí k prihláške aj potvrdenie o odbornom vzdelávaní a príprave žiaka v systéme duálneho vzdelávania vydané podľa osobitného predpisu.*

1. Konanie prijímacích skúšok

* talentovky:15.3.2020 (nedeľa) –30.4.2020 (štvrtok)
* ostatné stredné školy (vrátane 8-ročných gymnázií):
* 1. kolo: (2. úplný májový týždeň pondelok a štvrtok),

1.termín: 11.5.2020 (pondelok),

2.termín: 14.5.2020 (štvrtok),

* 2. kolo: 16.6.2020 (t.j. utorok v 3.úplnom júnovom týždni) pričom do 6.6.2020 (sobota) stredné školy zverejnia konanie 2. kola,
* riaditeľ strednej školy odošle rozhodnutie o prijatí žiaka bez prijímacej skúšky najneskôr 7 dní pred termínom konania prijímacej skúšky,
* riaditeľ strednej školy pozve uchádzačov na prijímacie skúšky najneskôr 5 dní pred termínom ich konania.

1. Kritériá

Stredná škola zverejní kritériá na prijímacie konanie do:

* 1.2.2020 (sobota) – talentovky,
* 31.3.2020 (utorok) – ostatné stredné školy.

Od 1.1.2013 platí:

* prijímacie skúšky pre žiakov, ktorí sa hlásia na študijné odbory SOŠ a gymnázia (okrem žiakov, ktorí dosiahli 90%-nú úspešnosť v Testovaní 9 zo SJL a MAT);
* pre žiakov so zdravotným znevýhodnením sa forma prijímacej skúšky určí s prihliadnutím na ich zdravotné znevýhodnenie.

*Duálne vzdelávanie: pri prijímaní do študijného alebo učebného odboru v systéme duálneho vzdelávania, všetky podmienky skúšky určí riaditeľ strednej odbornej školy spolu so zamestnávateľom, u ktorého sa žiak bude pripravovať. Riaditeľ strednej školy je povinný tieto podmienky zverejniť v termíne ako v bode 4. Pre žiakov so zdravotným znevýhodnením sa forma prijímacej skúšky určí s prihliadnutím na ich zdravotné znevýhodnenie.*

1. Počty prihlášok na stredné školy

Žiak si môže podať 2 prihlášky na 1. kolo prijímacieho konania a 2 prihlášky na odbory, ktoré vyžadujú overenie špeciálnych schopností, zručností alebo talentu (tzv. talentovky).

1. Zápisné lístky

Základná škola dáva rodičovi (zákonnému zástupcovi) jeden zápisný lístok, ktorý si rodič príde osobne prevziať do základnej školy. S týmto lístkom rodič zapíše svoje dieťa na strednú školu.

1. Odvolanie

Proti prípadnému neprijatiu žiaka na strednú školu môže rodič podať odvolanie do 5 dní od doručenia rozhodnutia. Proti rozhodnutiu o neprijatí riaditeľom cirkevnej alebo riaditeľom súkromnej strednej školy môže uchádzač alebo zákonný zástupca maloletého uchádzača podať žiadosť o preskúmanie rozhodnutia do 15 dní odo dňa doručenia rozhodnutia.

Odvolacie konanie:

* po talentových skúškach,
* po 1. kole prijímacieho konania od 25.5.2019 (pondelok),
* po 2. kole prijímacieho konania od 25.6.2019 (štvrtok).

1. Celoslovenské testovanie žiakov 9. ročníka

* termín konania T9-2019 1.4.2020 (streda),
* náhradný termín 15.4.2020 (streda).